Ինչ նկատի ունի նա «լավ աշխատել» ասելով՝ անհայտ է, բայց որ ԱԺ ընտրությունների ժամանակ իշխանական կուսակցությունները, իրենց չափանիշներով, լավ աշխատեցին, դա փաստ է: Նույնիսկ Հովիկ Աբրահամյանի հարազատ քաղաք Արտաշատում դանակահարեցին ընդդիմության թեկնածուին: Տեսնենք, թե ՏԻՄ գալիք ընտրություններում ով «լավ» կաշխատի՝ ընդդիմությո՞ւնը, թե իշխանությունը: Ինչ վերաբերում է տարածքային կառավարման նախարարությանը նոր գերատեսչություններ միացնելուն եւ «սուպերնախարարության» վերածելուն, ապա, ըստ Աբրահամյանի, դրանից ոչինչ չի փոխվելու: «Այսօր էլ ես այդ ոլորտները համակարգում եմ, այնպես որ՝ ոչ մի նոր բան չի լինելու: Եթե սուպերնախարար եմ դառնալու, ապա այսօր էլ եմ սուպերնախարար»,-համեստորեն նշեց պրն Աբրահամյանը: Իսկ այն հարցին, թե ինչու է ուշանում Քոչարյանի՝ այդ նոր նախարարությունը ստեղծելուն ուղղված հրամանագիրը, ապագա սուպերնախարարը պատասխանեց սեւակաբար. «Ուշ-ուշ են գալիս, բայց ոչ ուշացած»: